Kristján Þór Júlíusson , sjávarútvegs - og landbúnaðarráðherra , segist hafa taugar til Samherja , en að fyrirtækið þurfi að svara fyrir mútugreiðslur til namibískra stjórnmálamanna til að tryggja sér veiðiheimildir . Hann hefur haft samband við nokkra starfsmenn , meðal annars Þorstein Má Baldvinsson forstjóra , að því fram kemur hjá RÚV . „ Ég hef ekki haft afskipti af þessu fyrirtæki , rekstri eða öðru , frá því að ég hætti í stjórn fyrir tæpum tveimur áratugum , nítján árum , “ sagði hann . „ En auðvitað hefur maður taugar til fyrirtækisins og starfseminnar fyrir norðan . Eðlilega , þetta er stór partur af norðlensku samfélagi . “ Kristján Þór er fyrrverandi stjórnarformaður Samherja . Þegar Stundin hafði samband við Kristján Þór fyrir birtingu sagðist hann ekki hafa setið fund með mönnunum . „ Ég minnist þess ekki að Þorsteinn Már hafi kynnt mig fyrir umræddum mönnum , “ sagði hann . Í samtalinu við RÚV segist hann ekki hafa verið boðaður til fundarins . „ Þannig hittist bara á í þessu tilfelli að ég á persónulegan fund með einstaklingi sem ég hef þekkt í langan tíma um allt önnur mál að þá rekst ég á þessa einstaklinga . “ Í frétt RÚV segist Kristján hafa heyrt í nokkrum starfsmönnum Samherja undanfarna daga . Meðal annars Þorsteini Má . „ Ég var bara að spyrja hvernig honum liði einfaldlega , “ sagði Kristján . Aðspurður um hvað Þorsteinn Már hafi átt við þegar hann sagði namibísku þremenningunum að Kristján Þór væri „ sinn maður “ segir hann Þorstein þurfa að svara því sjálfur . „ Ég hef hingað til bara litið á mig sem minn eigin og minnar fjölskyldu og er þekktur fyrir flest annað en að vera mjög undanlátssamur . Ég hef nú frekar orð á mér fyrir að vera frekar stífur í framgöngu . “ Forstjórinn segir að lyktir málsins verði líkega þau sömu og í Seðlabankamálinu þrátt fyrir að sex einstaklingar hafi nú þegar verið ákærðir í Namibíu .